Twee aardbewings in een week - Weer - Republikein
Monday, March 11th, 16:06:11
Twee aardbewings in een week
Namibië het verlede week onder twee ligte aardbewings deurgeloop.
Die een het op 13 Februarie om 23:40 sowat 100 km noordwes van Kamanjab voorgekom. Dit het 4,0 op die Richterskaal gemeet.
Die ander een, met 'n sterkte van 2,9, het Vrydagoggend om 02:52 sowat 10 km noord van Ariamsvlei plaasgevind.
Dié inligting is gister deur die Geologiese Opname van Namibië bekend gemaak.
Metings by die ­seismologiese meetstasies in Windhoek, Ariamsvlei en Aus het beide hierdie skuddings bevestig.
Volgens die verklaring is die episentrum van die skudding in die Suide in die Namakwa- ­orogeniese gordel geleë. Dit is 'n tektoniese struktuur bekend vir sy seismiese aktiwiteite.